ಬೆಂಗಳೂರಿನ ಮಣಿಪಾಲ್ ಶಿಕ್ಷಣ ಸಂಸ್ಥೆಯಲ್ಲಿ ಏ.6ಕ್ಕೆ ಓಪನ್ ಹೌಸ್ ಕಾರ್ಯಕ್ರಮ – ಈಗಲೇ ಹೆಸರನ್ನು ನೋಂದಾಯಿಸಿ

ಬೆಂಗಳೂರು: ಮಣಿಪಾಲ್ ಅಕಾಡೆಮಿ ಆಫ್ ಹೈಯರ್ ಎಜುಕೇಷನ್ (MAHE) ಸಂಸ್ಥೆಯ ಓಪನ್ ಹೌಸ್ (Open House) ಕಾರ್ಯಕ್ರಮ ಏ.6 ರಂದು ನಡೆಯಲಿದೆ.

ಈ ಕಾರ್ಯಕ್ರಮ ತುಂಬ ವಿಶಿಷ್ಟವಾಗಿದ್ದು, ಕ್ರಿಯಾತ್ಮಕತೆಗೆ ಪ್ರಾಶಸ್ತ್ಯ ಇರುತ್ತದೆ. ಈ ಸಂಸ್ಥೆಯಲ್ಲಿ ಇರುವಂಥ ವ್ಯಾಪಕವಾದ ಶೈಕ್ಷಣಿಕ ಕೋರ್ಸ್ ಬಗೆಗಿನ ವಿವರಗಳು, ಇಲ್ಲಿನ ಅತ್ಯಾಧುನಿಕವಾದ ಮೂಲಸೌಕರ್ಯ ಹಾಗೂ ಕ್ಯಾಂಪಸ್ ಒಳಗೆ ವಿದ್ಯಾರ್ಥಿಗಳಿಗೆ ದೊರೆಯುವ ಸೌಲಭ್ಯ, ಸವಲತ್ತು ಹಾಗೂ ಸಂಸ್ಥೆಯಲ್ಲಿ ವಿದ್ಯಾರ್ಥಿ ಜೀವನ ಹೇಗಿರುತ್ತದೆ ಎಂಬುದನ್ನು ಈ ಕಾರ್ಯಕ್ರಮದಲ್ಲಿ ಪ್ರದರ್ಶಿಸಲಾಗುತ್ತದೆ. ಇದನ್ನೂ ಓದಿ: ಬೆಂಗಳೂರಿನಲ್ಲಿ ಕೊಹ್ಲಿ ಅಭಿಮಾನಿಗೆ ಥಳಿತ – ಮಾನವ ಹಕ್ಕುಗಳ ಆಯೋಗಕ್ಕೆ ದೂರು

ಬೌದ್ಧಿಕ ಸ್ಪರ್ಧೆಯ ಮೂಲಕ ಶೈಕ್ಷಣಿಕ ಉತ್ಕೃಷ್ಟತೆಯನ್ನು ಉತ್ತೇಜಿಸುವ ಉದ್ದೇಶ ಸಹ ಇದೆ. ಪೋಷಕರಿಗೆ ತಮ್ಮ ಮಕ್ಕಳನ್ನು ಈ ಸಂಸ್ಥೆಗೆ ಸೇರಿಸಬೇಕು ಎಂಬ ಉದ್ದೇಶ ಇದ್ದಲ್ಲಿ ತಾವೇ ಖುದ್ದಾಗಿ ಇಲ್ಲಿನ ಸಮಗ್ರ ಕಲಿಕಾ ವಾತಾವರಣದ ಬಗ್ಗೆ ತಿಳಿಯುವುದಕ್ಕೆ ಈ ಕಾರ್ಯಕ್ರಮದ ಅತ್ಯುತ್ತಮ ಅವಕಾಶ ಒದಗಿಸುತ್ತದೆ. ಇದನ್ನೂ ಓದಿ: ಬೆಂಗಳೂರಿನಲ್ಲಿ ನೀರಿನ ಸಮಸ್ಯೆ ಇಲ್ಲ: ಸಿದ್ದರಾಮಯ್ಯ

ಬೆಂಗಳೂರಿನ ಕ್ಯಾಂಪಸ್‌ನಲ್ಲಿ (Bengaluru Campus) ಏ.6 ರ ಬೆಳಗ್ಗೆ 9:30ಕ್ಕೆ ಓಪನ್‌ ಹೌಸ್‌ ಕಾರ್ಯಕ್ರಮಕ್ಕೆ ಚಾಲನೆ ಸಿಗಲಿದೆ. ಈ ಕಾರ್ಯಕ್ರಮದಲ್ಲಿ ಸಂವಾದ ಕಾರ್ಯಾಗಾರಗಳು, ರಸಪ್ರಶ್ನೆ ಮತ್ತು ವೃತ್ತಿ ಬದುಕಿನ ಮೇಲೆ ಕೇಂದ್ರೀಕರಿಸಿದಂತೆ ಕೆರಿಯರ್ ಮೌಲ್ಯಮಾಪನ ಪರೀಕ್ಷೆ ಇನ್ನೂ ಹಲವು ಉಪಯುಕ್ತ ಚಟುವಟಿಕೆಗಳು ನಡೆಯಲಿದೆ.

ಬೆಂಗಳೂರಿನ ಮಣಿಪಾಲ್ ಅಕಾಡೆಮಿಯಲ್ಲಿ (Bengaluru Manipal Academy) ಪ್ರವೇಶಾತಿ ವಿಭಾಗದ ಉಪನಿರ್ದೇಶಕರಾದ ಗೌರವ ಯಾದವ್ ಅವರಿಂದ ಮಧ್ಯಾಹ್ನ 1:30ಕ್ಕೆ ಸ್ವಾಗತ ಪ್ರಸ್ತುತಿ ಮತ್ತು ಪ್ರಶ್ನೋತ್ತರ ಅವಧಿ ನಡೆಯಲಿದೆ. ಆ ನಂತರ ಸಂಸ್ಥೆಯ ಪ್ರೊ. ಚಾನ್ಸಲರ್ ಆಗಿರುವ ಪ್ರೊ ಮಧು ವೀರರಾಘವನ್ ಅವರಿಂದ ಮಾತುಕತೆ ನಡೆಯಲಿದೆ. ದಿನದ ಕೊನೆಗೆ ಸ್ಟ್ಯಾಂಡ್ ಅಪ್ ಕಮೆಡಿಯನ್ ಕೆನ್ನಿ ಸೆಬಾಸ್ಟಿಯನ್ ಅವರ ಕಾರ್ಯಕ್ರಮ ಇರಲಿದೆ. ಇದನ್ನೂ ಓದಿ: ಬಾವನನ್ನು ಗೆಲ್ಲಿಸಲು ಪಣ – ಬೆಂಗಳೂರು ಗ್ರಾಮಾಂತರವನ್ನು ಪ್ರತಿಷ್ಠೆಯಾಗಿ ಹೆಚ್‌ಡಿಕೆ ತೆಗೆದುಕೊಂಡಿದ್ದು ಯಾಕೆ?

ಓಪನ್ ಹೌಸ್ ಕಾರ್ಯಕ್ರಮದ ಬಗ್ಗೆ ಮಧು ವೀರರಾಘವನ್ ಅವರು ಮಾತನಾಡಿ, “ವಿದ್ಯಾರ್ಥಿಗಳು, ಪೋಷಕರು ಹಾಗೂ ಉತ್ಸಾಹಿಗಳನ್ನು ಮಣಿಪಾಲ್ ಸಂಸ್ಥೆಯ ಈ ಓಪನ್ ಹೌಸ್ ಕಾರ್ಯಕ್ರಮಕ್ಕೆ ಆಹ್ವಾನಿಸುವುದಕ್ಕೆ ರೋಮಾಂಚಿತರಾಗಿದ್ದೇವೆ. ಮಹತ್ವಾಕಾಂಕ್ಷೆ ಇರುವಂಥವರಿಗೆ ಇದು ಅಮೋಘವಾದ ಕಾರ್ಯಕ್ರಮವಾಗಿದೆ. ಇದರಲ್ಲಿ ನಮ್ಮ ಸಂಸ್ಥೆಯ ವಿಶ್ವದರ್ಜೆ ಸೌಲಭ್ಯಗಳು, ನವೀನ ಪ್ರೋಗ್ರಾಮ್‌ಗಳು ಮತ್ತು ಇಲ್ಲಿನ ಅತ್ಯುತ್ತುಮ ಕ್ಯಾಂಪಸ್ ಸಂಸ್ಕೃತಿ ಬಗ್ಗೆ ತಿಳಿಯುವುದಕ್ಕೆ ಒಳ್ಳೆ ಅವಕಾಶವಿದೆ. ಕಲಿಕೆ, ಅನ್ವೇಷಣೆ ಹಾಗೂ ಕೊನೆಯೇ ಇಲ್ಲದಂಥ ಸಾಧ್ಯತೆಗಳ ಪಯಣಕ್ಕೆ ನಮ್ಮ ಬಾಗಿಲುಗಳನ್ನು ತೆರೆಯುತ್ತಿದ್ದೇವೆ. ಬನ್ನಿ ನಮ್ಮೊಂದಿಗೆ ಸೇರಿ,” ಎಂದು ಅವರು ಕರೆ ನೀಡಿದ್ದಾರೆ.

ಈ ಕಾರ್ಯಕ್ರಮದಲ್ಲಿ ನೀವು ಭಾಗಿಯಾಗಲು ಈಗಲೇ ನಿಮ್ಮ ಹೆಸರನ್ನು ನೋಂದಾಯಿಸಿ. ನೋಂದಣಿಯ ಲಿಂಕ್ ಇಲ್ಲಿದೆ: www.apply.manipal.edu/lp/maheblr/open-house.html